علامہ زکزکی کی رہائی کا مطالبہ

نائیجیریا کی اسلامی تحریک کے حامیوں نے بڑے پیمانے پر مظاہرے کر کے علامہ ابراہیم زکزکی کی فوری رہائی کا مطالبہ کیا ہے۔

خبر کا کوڈ: 1167

تاریخ: 13 April 2018 - 19:20

مقدس دفاع نیوز ایجنسی کی بین الاقوامی رپورٹر رپورٹ کے مطابق، نائیجریا کی اسلامی تحریک کے حامیوں نے بڑے پیمانے پر مظاہرے کر کے علامہ ابراہیم زکزکی کی فوری رہائی کا مطالبہ کیا ہے۔

ہمارے نمائندے کے مطابق ہزاروں کی تعداد میں لوگ دارالحکومت ابوجا کی سڑکوں پر نکل آئے اور انہوں نے علامہ زکزکی کو غیر قانونی طور پر حراست میں رکھے کی جانے کی مذمت میں نعرے لگائے۔

مظاہرین، سپریم کورٹ کے فیصلے کے تحت علامہ ابراہیم زکزکی کو فوری طور پر رہا کئے جانے کا مطالبہ کر رہے تھے۔
علامہ زکزکی اور ان کی اہلیہ دو سال سے زیادہ عرصے سے حکومت نائیجیریا کی قید میں ہیں اور تاحال ان کے خلاف کوئی مقدمہ بھی قائم نہیں کیا گیا ہے۔

واضح رہے کہ نائیجیریا کی فوج نے بارہ اور تیرہ دسمبر دو ہزار پندرہ کو چہلم امام حسین علیہ السلام کے موقع پر زاریا شہر میں ایک امام بارگاہ اور آیۃ اللہ شیخ زکزکی کے گھر پر حملہ کر کے تقریبا دو ہزار شیعہ مسلمانوں کو شہید کر دیا تھا۔ فوج آیۃ اللہ ابراہیم زکزکی اور ان کی اہلیہ کو زخمی حالت میں گرفتار کر کے لے گئی تھی۔  جیل میں آیۃ اللہ زکزاکی کی جسمانی حالت تشویشناک بتائی جاتی ہے۔

پیغام کا اختتام/